|  |  |
| --- | --- |
|  |  *See artikkel on Tallinna tänavast; teiste Eesti asulate samanimelise tänava kohta vaata Tuvi tänav (täpsustus)* |

---

‹ Kaart ajutiselt peidetud (?) ›
**Tuvi tänav** on tänav Tallinnas Kesklinna linnaosas Tõnismäe asumis.

Hoonestus
---------

Aadressil Tuvi 3 asub Herbert Johansoni projekteeritud endise Tallinna Linna Kodumajanduskeskkooli hoone (Tõnismägi 14) soojussõlm

Aadressil Tuvi 12 asus Tööjõureservide ujula, kus tegutses Tööjõureservide ujumiskool.

Aastatel 1958–2012 kandis Friedheimi suvemõisa vanale vundamendile rajatud kindral Johan Laidoneri villa (Laidoneri villa) aadressi Tuvi 14B, seoses Õllepruuli tänava taastamisega sai hoone aadressiks Õllepruuli 5.

Tuvi 16 asub 1932. aastal insener Maximilian Grasbergi projekti järgi ehitatud ja 1938. aastal Roman Koolmari ümber ehitatud korterelamu.

Tõnismägi 16A / Tuvi 18 asub Anton Lembit Soansi projekteeritud ja 1933. aastal valminud elamu.

Ajalugu
-------

Tõnismäel asuva Tuvi tänava nimi oli varem Tui tänav (saksa keeles *Rettungsgasse, Bauerstraße, Taubengasse, Taubenstraße*). 1838. aastal ostis sadulseppmeister Taubenheim sinna maja (hilisem Tui 8 ja 10), mis jäi tema ja tema järeltulijate omandusse 70 aastaks. Tema nime järgi (Taubenheim, 'tuvikodu') ongi tänav nimetatud. Tui tänava nimi (vene keeles *Голубиная ул.*) kinnitati ametlikult 1882. aastal, kuid hiljem oli kasutusel ka nimetus Tuide uulits.

 Tallinna Linna Kodumajanduskooli hoone
15. septembril 1922 alustas Tui (Tuvi) tänavas õppetööd Tallinna Linna Naiskutsekool. Naiskutsekooli neljas osakonnas õppis 120 neidu pesuõmblemist koos tikandiga, rõivaõmblemist ja tikkimist, kudumist ja värvimist, majapidamist ja aiatööd algul kaks, hiljem kolm aastat. Kooli lõpetanud said pärast viieaastast edukat tööd ja koolis tehtud katseeksameid meistri kutse. 1937. aastal valmis koolile oma maja Tõnismäel (Tõnismägi 14), uude majja asus kooli majapidamise osakond – Tallinna Linna Kodumajanduskool, ja samuti asus sinna Tallinna Kodunduskeskkool. Naiskutsekooli põhiosa jäi ikka Tui tänavasse. Tui tänava kool hävis täielikult 1944. aasta märtsipommitamise ajal ja tegevus jätkus Kentmanni tänav 6b koolimajas.

Tui tänav 12a asus Tallinna Linna abikool nõrgaandelistele.

Tänav sai praeguse nime 25. septembril 1959.

Vaata ka
--------

* Tuvi park

Viited
------

1. ↑  Tallinna tänavad linnaosade kaupa. KNAB, vaadatud 14.03.2016.
2. ↑  Tallinna tänavanimed. KNAB.
3. ↑  Tallinna Kõrgem Kodumajanduskool, 1935-1944, TLA.593
4. ↑  Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 16
5. ↑  Tööjõureservide ujula kohale kerkivad kortermaja, www.aripaev.ee, 17. mai 2001
6. ↑  Tallinnas taastatakse Õllepruuli tänavwww.postimees.ee, 6. veebruar 2012
7. ↑  Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 28
8. ↑  Leele Välja, OÜ Arhitektuuriväljad. Tallinna kesklinna väärtuslikud hooned. Tallinn 2020, lk 27
9. ↑  Tuvi tn, EKI KNAB: Eesti - Eesti Keele Instituut, Eesti kohanimed (vaadatud 26.06.2021)
10. ↑  Mida teame Tallinna Kergetööstustehnikumist?, Õpetajate Leht, nr. 47, 5 detsember 1992
11. ↑  Kohanimeandmebaas (vaadatud 14.03.2016)

|  |  |
| --- | --- |
|  | Pildid, videod ja helifailid Commonsis: **Tuvi tänav** |